text: Tæt tåge generer morgentrafikken
  16 oktober 2018 kl. 05.15
  DMI advarer om tæt tåge i Sønderjylland. Motorvej  E45 har været spærret ved Haderslev på grund af uheld.
  DMI har udsendt advarsel om tåge i morgentimerne. Især Sønderjylland langs østkysten mærker tågen, mens der nord for Kolding og i Vestjylland ikke meldes om samme generende tåge.
  Søren Strægaard, Syd- og Sønderjyllands Politi: "Kør forsigtigt og pas på tågebanker, der pludselig vælter ind over vejen."
  Tåge var formentlig også årsag til, at en personbil kort før klokken 06 påkørte en punkteret lastbil, der holdt stille på motorvej E45 ved Haderslev. Ved påkørslen væltede personbilen rundt på taget. Både lastbilens chauffør og personbilens fører er kørt på sygehuset til undersøgelse.
  Uheldet skabte hurtigt kø i morgentrafikken. Der er nu ryddet op på uheldsstedet,og motorvejen er genåbnet. 
  - Vi har fået sat et nødhjul på lastbilen, der nu bliver eskorteret væk fra motorvejen af vores patruljevogn. Kør forsigtigt og pas på tågebanker, der pludselig vælter ind over vejen, siger vagtchef Søren Strægaard, Syd- og Sønderjyllands Politi, tirsdag morgen til TV SYD.
  
  Lastbilen på Den Sønderjyske Motorvej er slæbt ind til siden, og der åbnes for trafikken i begge spor, kør forsigtig indtil køen er opløst. Vagtchefen. #politidk
  
  På Den Sønderjyske Motorvej åbner vi nødsporet ved uheldsstedet, så man kan køre forsigtig forbi. Men en lastbil spærrer 1 og 2 vognbane, vi afventer vejhjælp til at fjerne den. Vagtchefen. #politidk
  
  Gode råd om lys og lygter
  Som bilist er du ansvarlig for, at bilens lygter virker, og lyset er korrekt. Derfor skal du, inden du kører ud i trafikken, kontrollere, at bilen lever op til kravene.Gå rundt om bilen og se at alle lygter virker.Parker eventuelt en meter fra en væg, og se om vinklen på lyskeglen falder korrekt, jf. forskrifterne.Kontroller at køretøjet ellers er lovligt og i forsvarlig stand.NærlysFra solopgang til solnedgang (uden for lygtetændingstiden) skal man som bilist anvende nærlys, dog kan tågelys i kombination med positionslys eller særligt kørelys også anvendes.Fra solnedgang til solopgang samt ved nedsat sigtbarhed, hvor det regner, sner, er tåget eller er tusmørke, skal nærlys som minimum anvendes. Forkert lygteføring kan som minimum resultere i en bøde på 1.000 kroner.Kilde: Syd- og Sønderjyllands Politi
  
  